Bibiheybət

Bibiheybət, Xanlar (1936–1992) — Bakının Səbail rayonunda şəhər tipli qəsəbə. Bakının qədim kəndlərindən biri.

Tarixi
XX əsrin əvvəllərinə qədər Şıx, 1936-cı ildə Xanlar adı verilmiş və qəsəbə statusu almışdır. 1992-ci il 29 aprel tarixində Azərbaycan Respublikası Ali Sovetinin Milli Şurasının qərarı ilə Bakı şəhəri Səbail rayonu Xanlar qəsəbəsinin adı dəyişdirilərək Bibiheybət qəsəbəsi adlandırılmışdır.

Əhalisi əsasən sənaye müəssisələrində və xidmət sahələrində çalışır. Qəsəbə uzun müddət neft hasilatı ilə tanınmışdır. Sosial obyektləri, idman kompleksləri, istirahət zonası, Bibiheybət məscidi var.Əfəndiyev V.Ə., Qadımov F.E. Azərbaycanda qəsəbə. Bakı: EMK nəşriyyatı, 2013, s. 121

Səbail Rayon İcra Hakimiyyəti başçısının Bibiheybət Qəsəbə Nümayəndəliyinin 2012-ci ilin yekunlarına həsr olunan yığıncağında Hesabat məruzəsi ilə çıxış edən Bibiheybət qəsəbə icra nümayəndəsi Anar Həsənli bildirmişdir ki, burada hazırda 2200 nəfər əhali yaşayır, 365 nəfər məcburi köçkün məskunlaşmışdır. 

Mədəniyyəti
Burada XIII əsrdə tikilmiş Bibiheybət məscidi yerləşir.

 Xarici keçidlər 
 Paytaxt qəsəbələrində abadlıq-quruculuq işləri genişləndirilir
 Bibiheybət: köhnə qəsəbənin yeni həyatı

 Həmçinin bax 
 Səbail
 Bibiheybət məscidi

İstinadlar

Kateqoriya:Səbail rayonunun qəsəbələri
Kateqoriya:Bakının qəsəbələri
Kateqoriya:Azərbaycanın sahilyanı yaşayış məntəqələri
Kateqoriya:Azərbaycanın adı dəyişdirilmiş yaşayış məntəqələri